b"\n_START_ARTICLE_\nAcademia vampirilor (roman)\n_START_SECTION_\nRezumat\n_START_PARAGRAPH_\n\xc3\x8en primul volum Rose Hathaway \xc8\x99i prietena sa, prin\xc8\x9besa moroi Vasilisa Dragomir, sunt readuse cu for\xc8\x9ba \xc3\xaen ultimul lor an la Academie dup\xc4\x83 o absen\xc8\x9b\xc4\x83 de doi ani. Gardianul Dimitri Belikov, \xc8\x99eful opera\xc8\x9biunii, \xc3\xae\xc8\x99i d\xc4\x83 seama de devo\xc8\x9biunea pe care Rose o simte pentru Lissa \xc8\x99i o ap\xc4\x83r\xc4\x83 \xc3\xaen fa\xc8\x9ba directoarei Kirova, salv\xc3\xa2nd-o de la exmatriculare. Acesta este desemnat instructorul lui Rose. \xc3\x8en timpul antrenamentelor lui Rose cu Dimitri o leg\xc4\x83tur\xc4\x83 mai mult decat elev-profesor se formeaz\xc4\x83 \xc3\xaentre ei, dar fiecare p\xc4\x83streaz\xc4\x83 t\xc4\x83cerea limit\xc3\xa2ndu-se la educarea impulsurilor de lupt\xc4\x83 ale lui Rose \xc8\x99i auto-control._NEWLINE_Dup\xc4\x83 \xc3\xaentervederea cu directoarea acestea sunt trimise direct \xc3\xaen clase unde devin \xc8\x9binta colegilor \xc8\x99i profesorilor. Rose este ridiculizat\xc4\x83 \xc3\xaen public de profesorul Stan, iar Lissa are de-a face cu b\xc3\xa2rfe r\xc4\x83ut\xc4\x83cioase st\xc3\xa2rnite de Mia Rinaldi, \xc3\xaempreun\xc4\x83 cu fostul prieten al Lissei, Aaron. Lissa \xc3\xae\xc8\x99i creeaz\xc4\x83 o leg\xc4\x83tura ceva mai ad\xc3\xa2nc\xc4\x83 cu Christian Ozera, un alt nume regal, al c\xc4\x83rui p\xc4\x83rin\xc8\x9bi s-au transformat de bun\xc4\x83 voie \xc3\xaen strigoi fiind uci\xc8\x99i apoi de gardieni, el suport\xc3\xa2nd urm\xc4\x83rile acestui fapt \xc8\x99i fiind marginalizat de to\xc8\x9bi._NEWLINE_Totul \xc3\xaencepe c\xc3\xa2nd Lissa g\xc4\x83se\xc8\x99te tot felul de animale moarte \xc3\xaen camera sa, ea neput\xc3\xa2ndu-se \xc3\xaendoi\xc8\x99a s\xc4\x83 nu le aduc\xc4\x83 la via\xc8\x9ba cu puterea sa t\xc4\x83m\xc4\x83duitoare._NEWLINE_F\xc4\x83c\xc3\xa2nd asta \xc3\xaen mod repetat, puterile sale scad iar ea cade \xc3\xaen depresie recurg\xc3\xa2nd chiar \xc8\x99i la auto-mutilare._NEWLINE_\xc3\x8ei fusese spus c\xc4\x83 nu se specializase \xc3\xaen nici unul dintre cele patru elemente, aer, ap\xc4\x83, p\xc4\x83m\xc3\xa2nt sau foc, \xc3\xaens\xc4\x83 puterile sale t\xc4\x83m\xc4\x83duitoare spuneau altceva; puteri pe care le \xc3\xaent\xc3\xa2lnise \xc8\x99i la o fost\xc4\x83 profesoar\xc4\x83 a Academiei, Ms. Karp, care \xc3\xaens\xc4\x83 fusese alungat\xc4\x83 \xc8\x99i dus\xc4\x83 la un ospiciu din cauza nebuniei de care d\xc4\x83dea dovad\xc4\x83._NEWLINE_Prin leg\xc4\x83tura parapsihic\xc4\x83 foarte puternic\xc4\x83 care \xc3\xaei permitea lui Rose s\xc4\x83 intre \xc3\xaen mintea Lissei, Rose i\xc8\x99i d\xc4\x83 seama de starea ei la timp \xc8\x99i caut\xc4\x83 informa\xc8\x9bii. A\xc8\x99a afl\xc4\x83 c\xc4\x83 Sf. Vladimir, cel care d\xc4\x83dea numele Academiei \xc8\x99i care tr\xc4\x83ise cu secole \xc3\xaen urm\xc4\x83 avea acelea\xc8\x99i simptome. Pe l\xc3\xa2ng\xc4\x83 asta, el o avea \xc8\x99i pe Anna - cea atins\xc4\x83 de umbr\xc4\x83._NEWLINE_Situa\xc8\x9bia se \xc3\xaenr\xc4\x83ut\xc4\x83\xc8\x9be\xc8\x99te c\xc3\xa2nd Tatiana, regina Moroilor, viziteaz\xc4\x83 \xc8\x99coala \xc3\xaen timpul unei festivit\xc4\x83\xc8\x9bi. Aceasta o  ridiculizeaz\xc4\x83 pe Lissa \xc3\xaen public, f\xc4\x83c\xc3\xa2nd-o s\xc4\x83-\xc8\x99i piard\xc4\x83 controlul. Rose este constr\xc3\xa2ns\xc4\x83 s\xc4\x83 spun\xc4\x83 \xc8\x99colii de tendin\xc8\x9bele Lissei pentru a-i convinge s\xc4\x83 o ajute \xc8\x99i Lissa este adus\xc4\x83 la spital, dar se simte tr\xc4\x83dat\xc4\x83 \xc8\x99i refuz\xc4\x83 s\xc4\x83 vorbeasc\xc4\x83 cu Rose. _NEWLINE_Rose \xc8\x99i Dimitri sunt constr\xc3\xa2n\xc8\x99i printr-un farmec pus \xc3\xaentr-un colier s\xc4\x83 lase deoparte inhibi\xc8\x9biile \xc8\x99i s\xc4\x83 dea fr\xc3\xa2u liber sentimentelor nutrite unul fa\xc8\x9b\xc4\x83 de cel\xc4\x83lalt, ajung\xc3\xa2nd dezbr\xc4\x83ca\xc8\x9bi \xc3\xaen patul lui Dimitri. Auto-controlul lui Dimitri \xc3\xaei salveaz\xc4\x83 \xc8\x99i \xc3\xae\xc8\x99i dau seama c\xc4\x83 Lissa a fost r\xc4\x83pita de chiar cel pe care \xc3\xael numea unchi. Acesta \xc8\x99tia de puterile t\xc4\x83m\xc4\x83duitoare ale Lissei \xc8\x99i chiar de specializarea ei, Spiritul, dorind ca ea s\xc4\x83-l vindece de boala ce-i afecta pl\xc4\x83m\xc3\xa2nii. Acesta o tortureaz\xc4\x83 pe Lissa p\xc3\xa2n\xc4\x83 ce-i accept\xc4\x83 cererea, dar Rose \xc8\x99i Dimitri vin la timp \xc8\x99i o elibereaz\xc4\x83, prin\xc8\x9bul Victor Dashkov, alt nume regal, fiind \xc3\xaenchis._NEWLINE_Dup\xc4\x83 toate cele \xc3\xaent\xc3\xa2mplate Rose afl\xc4\x83 c\xc4\x83 ea \xc8\x99i Lissa sunt la fel precum Sf. Vladimir \xc8\x99i gardianul s\xc4\x83u atins de umbr\xc4\x83, Anna, Lissa readuc\xc3\xa2nd-o pe Rose incon\xc8\x99tient la via\xc8\x9b\xc4\x83 dup\xc4\x83 accidentul de ma\xc8\x99in\xc4\x83 suferit cu c\xc3\xa2\xc8\x9biva ani \xc3\xaen urm\xc4\x83, \xc3\xaen care Lissa \xc3\xae\xc8\x99i pierduse p\xc4\x83rin\xc8\x9bii \xc8\x99i fratele._NEWLINE_Cei de la Academie o ajut\xc4\x83 pe Lissa s\xc4\x83-\xc8\x99i revin\xc4\x83 din depresia cauzat\xc4\x83 de spirit prin ni\xc8\x99te medicamente speciale \xc8\x99i un consilier. \xc3\x8en acest timp, Victor Dashkov \xc3\xae\xc8\x99i transform\xc4\x83 propria fiic\xc4\x83, Natalie, \xc3\xaen Strigoi pentru propriile sale planuri malefice, de a deveni regele moroilor \xc8\x99i de a face o schimbare \xc3\xaen r\xc3\xa2ndurile acestora. Nu ajunge prea departe pentru c\xc4\x83 Dimitri o omoar\xc4\x83 \xc3\xaenainte s\xc4\x83-\xc8\x99i poat\xc4\x83 elibera tat\xc4\x83l din \xc3\xaenchisoare._NEWLINE_Dimitri \xc8\x99i Rose decid c\xc4\x83 nu pot fi \xc3\xaempreun\xc4\x83 din cauza diferen\xc8\x9belor de v\xc3\xa2rst\xc4\x83, el fiind cu \xc8\x99apte ani mai mare, dar \xc8\x99i din cauz\xc4\x83 c\xc4\x83 am\xc3\xa2ndoi \xc3\xaei vor fi repartiza\xc8\x9bi Lissei ca gardieni dup\xc4\x83 absolvire \xc8\x99i nu \xc3\xae\xc8\x99i pot permite ca ea s\xc4\x83 nu fie pe primul plan. Doar ei conteaz\xc4\x83, vorb\xc4\x83 ce le-a fost implantat\xc4\x83 \xc3\xaen min\xc8\x9bi din prima zi de \xc8\x99coal\xc4\x83.\n_START_SECTION_\nRecep\xc8\x9bie\n_START_PARAGRAPH_\n\xe2\x80\x9eAcademia vampirilor\xe2\x80\x9d a fost bine primit\xc4\x83 \xc3\xaen SUA, fiind votat\xc4\x83 num\xc4\x83rul 4 dup\xc4\x83 \xe2\x80\x9eEclipse\xe2\x80\x9d de Stephenie Meyer, \xe2\x80\x9eHarry Potter \xc8\x99i Talismanele Mor\xc8\x9bii\xe2\x80\x9d de J.K. Rowling \xc8\x99i \xe2\x80\x9eDiary of a Wimpy Kid\xe2\x80\x9d pe lista ALA's teens top 10 din 2008. \xc3\x8entreaga serie a fost votat\xc4\x83 \xc3\xaentre primele 10 \xc3\xaen New York Times Bestseller, la categoria lectur\xc4\x83 pentru tineri. \xc3\x8en lista USA today today a celor mai bine v\xc3\xa2ndute 150 de c\xc4\x83r\xc8\x9bi s\xc4\x83pt\xc4\x83m\xc3\xa2nal a intrat imediat dup\xc4\x83 publicare \xc8\x99i a r\xc4\x83mas 5 s\xc4\x83pt\xc4\x83m\xc3\xa2ni, cu cea mai bun\xc4\x83 pozi\xc8\x9bie fiind #125.\n_START_SECTION_\nAdaptare cinematografic\xc4\x83\n_START_PARAGRAPH_\n\xc3\x8en iunie 2010 Preger Entertainment a cump\xc4\x83rat drepturile pentru seria Academia Vampirilor. La data de 6 iulie Don Murphy a fost cooptat pentru a aduce cartea pe marele ecran. \xc3\x8en 2013 au fost distribui\xc8\x9bi \xc3\xaen rolurile principale Zoey Deutch (Rose), Lucy Fry (Vasilisa) \xc8\x99i Danila Kozlovsky (Dimitri). Film\xc4\x83rile au \xc3\xaenceput pe 28 mai 2013 \xc8\x99i data premierei a fost fixat\xc4\x83 pe 14 februarie 2014.\n_START_SECTION_\nBand\xc4\x83 desenat\xc4\x83\n_START_PARAGRAPH_\nO band\xc4\x83 desenat\xc4\x83 dup\xc4\x83 prima carte, Academia vampirilor, a fost pulicat\xc4\x83 la data de 23 august 2011 de Razorbill. Are 144 de pagini ilustrate de Leigh Dragoon \xc8\x99i Emma Vieceli. Banda desenat\xc4\x83 s-a bucurat de succes ating\xc3\xa2nd un scor de 4.31 pe Goodreads."